stanford-oval/wikipedia huggingface dataset:
רמ"ח איברים
הקבלת האיברים למניין המצוות

ביהדות יש 613 מצוות מדאורייתא, המכונות, בדרך הגימטריה תרי"ג מצוות. 248 מתוכן, רמ"ח, הן מצוות עשה, ו-365, שס"ה, הן מצוות לא תעשה. בספרות חז"ל מופיע קשר בין רמ"ח האיברים לבין רמ"ח מצוות העשה
"דרש רבי שמלאי: שש מאות ושלש עשרה מצות נאמרו לו למשה, שלש מאות וששים וחמש לאוין כמנין ימות החמה, ומאתים וארבעים ושמונה עשה כנגד איבריו של אדם".
בספרות היהודית ישנה אף הרחבה לרעיון זה, האומרת כי לכל מצווה קשר והשפעה על איבר מסוים (כמו גם כל עבירה מול יום בשנה). כך נאמר במדרש משלי: ”ישראל על רמ"ח מצות עשה, כנגד רמ"ח איברים שבאדם, כל אבר ואבר אומר לו לאדם, בבקשה ממך עשה בי מצווה זו, ושס"ה מצות לא תעשה כנגד ימות החמה, וכל יום ויום אומר לאדם אבקש ממך שלא תעשה בי עבירה זו”. רבי חיים ויטאל, בתחילת ספרו שערי קדושה, קושר גם בין שס"ה מצוות לא תעשה לבין שס"ה הגידים. מאוחר יותר, הוזכרו בספרות היהודית הקבלות בין מצוות לאיברים ספציפיים.
לקריאה נוספת

יהודה לייב קצנלסון, "רמ"ח איברים - פרקים אחדים ממשנת יצירה", בתוך: התלמוד וחכמת הרפואה, ברלין, תרפ"ח, עמ' 303-234.
הערות שוליים

↑  האוניברסיטה הפתוחה, מבוא למדעי החיים, יחידה שלוש, עמוד 15. מהדורה שנייה, 1985.
↑  ראו ערך שלד.
↑  ראו שד"ל, כרם חמד, גיליון 7, פראג, תר"ג, עמ' 45-42; יהודה לייב קצנלסון, "רמ"ח איברים - פרקים אחדים ממשנת יצירה", בתוך: התלמוד וחכמת הרפואה, ברלין, תרפ"ח, עמ' 303-234; אברהם גולדברג, מסכת אוהלות - מהדורה מדעית, ירושלים, תשט"ו, עמ' 11-9; ד"ר דוד מרגלית, מנין המצות והאיברים והגידים שבגוף, סיני, מ, תשי"ז, עמ' צו-קב; ראובן קיפרווסר, "רמ"ח איברים – עיון במשנה אהלות א, ח", בד"ד, 8, עמ' 29, ואילך; מאיר בר-אילן, הרפואה בארץ-ישראל במאות הראשונות לספירה, קתדרה 91, תשנ"ט, עמ' 78-31; ראו עוד אברהם שטינברג, אנציקלופדיה הלכתית רפואית, ב, ירושלים, תשס"ו, ערך איברים ורקמות, הערה 7, עמ' 66-65.
↑  מדרש משלי (מהדורת שלמה בובר), פרשה לא, סימן כט.
↑  בסגנון דומה, אך שונה, מופיעים הדברים בילקוט שמעוני (משלי רמז תתקלז): ”אמר רבי אחא: רמ"ח מצות עשה בתורה כנגד רמ"ח אברים שבאדם, שכל אבר ואבר צווח על האדם "עשה בי מצווה שתחיה בזכותה ותאריך ימים". ושס"ה מצות לא תעשה כמנין ימות החמה, שכל יום משעה שהחמה זורחת עד שהיא שוקעת צווחת ואומרת לאדם "גוזרני עליך שלא תעבור בי עבירה ואל תכריע אותי ואת כל העולם לכף חובה"”.
↑  שערי קדושה, חלק א', שער א'
ערך זה הוא קצרמרבנושא יהדות. אתם מוזמנים לתרום לוויקיפדיה ו.
שפות וסקוניות

| --- | --- |

תפוצה משוערת של השפות הווסקניות במערב אירופה (ירוק כהה), השפה הבסקית (ירוק בהיר)
 משפחה מוּצַעַת
 תפוצה גאוגרפית:  חצי האי האיברי, צפון צרפת, צפון בלגיה, האיים הבריטיים ואירלנד
 חלוקות משנה:  בסקית אקוויטנית* (נכחדה)
השפות הווסקוניות (מלטינית: vasco 'בסקית') הן משפחה משוערת של שפות במערב אירופה, הכוללת את הבסקית ואת השפה האקוויטנית (אנ') שנכחדה. שיוכה של אקוויטנית למשפחת זו שנוי במחלוקת בקרב הבלשנים.[דרוש מקור]
מושג השפות הווסקוניות קשור לעיתים קרובות להשערת המצע הווסקוני (אנ') של הבלשן הגרמני תיאו ונמן (אנ'), שהניח כי אבותיהם של הבסקים התפשטו ברחבי אירופה בסוף תקופת הקרחונים האחרונה כאשר אוכלוסיית הקרו-מניון נכנסו לאירופה והשאירו עקבות בשפות של האוכלוסיות האנושיות הקדומות במערב אירופה. על השערה זו חולקים מספר בלשנים היסטוריים.
התומכים בהשערתו של תיאו ונמן בנוגע למשפחת השפות הווסקוניות טוענים, כי הבסקית והשפה האקוויטנית הנכחדת הם קרובות משפחה.
תיאוריות בנוגע לקשר אפשרי בין אקוויטנית לבסקית, מציינות שתי השערות מרכזיות:
אקוויטנית היא השפה ממנה התפתחה הבסקית, וכפי שאומר זאת הבלשן לארי טרסק (אנ'): "אקוויטנית קשורה כל כך לבסקית, שנוכל, למטרות מעשיות, לראות אותה כשפת האם הישירה של הבסקית".
פרוטו-בסקית היפותטית היא שפת האם של השפה האקוויטנית.
נעשו ניסיונות שונים לקשור שפות אחרות, מודרניות או נכחדות, כמו איברית (אנ'), שפת נוראגה (אנ') והשפה הקנטברית (אנ') למשפחת השפות הווסקוניות. אף אחת מהתיאוריות הללו לא הצליחה לספק הסברים משכנעים, והן נדחו על ידי מרבית הבלשנים הבסקים מהזרם המרכזי.
ראו גם

שפה אם
היסטוריה של אירופה
בלשנות היסטורית
הערות שוליים

↑  "Review: Europa Vasconica-Europa Semitica Theo Vennemann, Gen. Nierfeld, in: Patrizia Noel Aziz Hanna (Ed.), Trends in Linguistics, Studies and Monographs 138, Mouton de Gruyter, Berlin, 2003, pp. xxii + 977" (PDF). אורכב מ-המקור (PDF) ב-9 ביוני 2010. נבדק ב-11 ביולי 2009. {{cite web}}:  (עזרה)
ערך זה הוא קצרמרבנושא שפות. אתם מוזמנים לתרום לוויקיפדיה ו.
קתרין האן

| --- | --- |

האן, 2016
 לידה:  23 ביולי 1973 (בת 51) ווסטצ'סטר, אילינוי, ארצות הברית
 מדינה:  ארצות הברית 
 תקופת הפעילות:  מ-1999 
 מקום לימודים:  אוניברסיטת נורת'ווסטרן (1995)  בית הספר לתקשורת של אוניברסיטת נורת'ווסטרן  בית הספר לדרמה של ייל  Beaumont School 
 בן או בת זוג:  Ethan Sandler (2002–?) 
 מספר צאצאים:  2 
 פרופיל ב-IMDb
 
קת'רין מארי האן (באנגלית: Kathryn Marie Hahn; נולדה ב-23 ביולי 1973) היא שחקנית וקומיקאית אמריקאית. התפרסמה תחילה בדמותה של לילי לבובסקי בסדרת הדרמה "ג'ורדן" (2007-2001) של רשת NBC, ולאחר מכן בתור הרבה רייצ'ל בסדרה הקומית "טרנספרנט" (2019-2014) של פריים וידאו; תפקיד שהקנה לה מועמדות לפרס אמי לשחקנית משנה בסדרה קומית לשנת 2017.
ביוגרפיה

האן נולדה בווסטצ'סטר, אילינוי שבארצות הברית, למשפחה קתולית ממוצא גרמני ובריטי. הוריה הם קארן (לבית באנקר) וביל האן. היא גדלה בקליבלנד הייטס, אוהיו. היא למדה באוניברסיטת נורת'ווסטרן, בה סיימה תואר ראשון בתיאטרון. לאחר מכן למדה באוניברסיטת ייל, בבית הספר לדרמה.
קריירה

הופעת הבכורה של האן הייתה בסדרת הטלוויזיה לילדים (מופע עם בובות), "Hickory Hideout". בזמן שהשתתפה בפסטיבל תיאטרון, פגשה מנהל ליהוק של NBC, שהכיר לה את המפיק והיוצר טים קרינג, שיצר עבורה את התפקיד של לילי לבווסקי בסדרת הדרמה "Crossing Jordan", ששודרה בין השנים 2001–2007. בשנת 2008 חתמה האן על חוזה טאלנט עם רשת הטלוויזיה פוקס.
בשנת 2003 האן שיחקה תפקיד משנה בסרט הקומדיה הרומנטית "איך להיפטר מבחור ב-10 ימים", לצדם של קייט הדסון ומתיו מקונוהיי. בשנה לאחר מכן, שיחקה בסרטים: "לזכות בדייט עם טד המילטון", "והרי החדשות", "Around the Bend" ו-"התעורר, רון בורגונדי – הסרט האבוד". מאוחר יותר היו לה תפקידי משנה נוספים בקולנוע, ובהם הדרמה הקומית-רומנטית "הכי דומה לאהבה (2005), "החופשה" (2006), דרמת ההרפתקאות-מדע בדיוני "The Last Mimzy"‏ (2007), "אחים חורגים" ו-חלון פנורמי (2008), "לספק ת'סחורה"‏ (2009), "איך אתם יודעים"‏ (2010), "אחינו האידיוט" (2011) ו"את, אני והשאר"‏ (2012).
בשנת 2008 שיחקה האן את תפקיד "גלוריה" בהצגה "בואינג-בואינג" (Boeing-Boeing), שעלתה ב-Longacre Theatre בברודוויי.
בטלוויזיה, האן כיכבה בסדרה הקומית "Free Agents" ב-2011. היו לה תפקידים חוזרים בסדרות "מצויד" ו"בנות". בשנים 2012–2015, היא הופיעה בתפקיד חוזר בסדרה המוקומונטרית "מחלקת גנים ונוף", כג'ניפר בארקלי, מנהלת הקמפיין של בובי נופורט אותו מגלם פול ראד, היריב של לזלי נופ אותה מגלמת איימי פולר. על תפקיד זה הייתה מועמדת לפרס בחירת מבקרי הטלוויזיה (Critics' Choice Television Awards) על תפקיד האורח הטוב ביותר בסדרה קומית.
ב-2013 שיחקה האן את התפקיד הראשי הראשון שלה, בסרט הדרמה הקומית "עונג אחרי הצהריים". על תפקיד זה הייתה מועמדת לפרס גות'הם לסרטים עצמאיים (Gotham Independent Film Awards) בקטגוריית הפריצה הטובה ביותר.
 בהמשך אותה שנה, שיחקה בסרט הקומדיה "אנחנו המילרים", ובתפקיד משנה בסרט הדרמה-הקומית "חייו הסודיים של וולטר מיטי". ב-2014 כיכבה בסרט הקומדיה "בגסות" לצד ג'ייסון בייטמן, בסרט הדרמה הקומית "מכאן אני ממשיך", ובסרטו של פיטר בוגדנוביץ' "מצחיקה שכזאת".
ב-2014 לוהקה האן לסדרת הדרמה הקומית "טרנספרנט" מבית אמזון, עליה הייתה מועמדת עם כל צוות השחקנים לפרס גילדת שחקני המסך. ב-2015 שיחקה בתפקיד משנה בסרט ההרפתקאות מדע בדיוני "בחזרה למחר", ושיחקה בתפקיד משנה בסרט האימה "הביקור".
בשנים 2015-2020 כיכבה בסדרת הדרמה הקומית "Happyish" ברשת שואוטיים. הסדרה בוטלה לאחר עונה אחת בלבד.
ב-2016 כיכבה בדרמה הקומית "קפטן פנטסטיק" שהוקרנה לראשונה בפסטיבל הקולנוע בקאן.
בנוסף ב-2016 כיכבה בסרט הקומדיה "אמהות רעות", וכך בסרט ההמשך "אמהות רעות 2: לשרוד את החג" שיצא לאקרנים ב-2017.
ב-2019 כיכבה במיני-סדרה הקומית "גברת פלטשר" ברשת HBO.
ב-2021 גילמה בסדרה "וונדה-ויז'ן" של מארוול את דמותה של המכשפה אגתה הארקנס, עליה קיבלה מועמדות לפרס אמי לשחקנית המשנה הטובה ביותר במיני-סדרה לאותה שנה. היא שבה לגלם את הדמות גם בסדרת ההמשך "אגתה לאורך כל הדרך".
חיים אישיים

ב-3 בינואר 2002 נישאה האן לשחקן האמריקאי-יהודי אית'ן סנדלר (אנ'). יש להם שני ילדים; בן ובת, והם מתגוררים בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | נשטף באסלה | אשה |  |
| 2003 | איך להיפטר מבחור ב-10 ימים | מישל רובן |  |
| 2004 | לזכות בדייט עם טד המילטון | אנג'ליקה |  |
| 2004 | והרי החדשות | הלן |  |
| 2004 | מעבר לפינה | שרה |  |
| 2004 | התעורר, רון בורגונדי – הסרט האבוד | הלן |  |
| 2005 | הכי דומה לאהבה | מישל |  |
| 2006 | החופשה | בריסטול |  |
| 2007 | המיזמי האחרון | נעמי שוורץ |  |
| 2008 | אחים חורגים | אליס האף |  |
| 2008 | חלון פנורמי | מילי קמפבל |  |
| 2009 | לספק ת'סחורה | באבז מריק |  |
| 2010 | איך אתם יודעים | אנני |  |
| 2011 | אחינו האידיוט | ג'נט |  |
| 2012 | סטודנטיות לוהטות | קארן |  |
| 2012 | הדיקטטור | אשה בהריון |  |
| 2013 | עונג אחרי הצהרים | רייצ'ל |  |
| 2013 | אנחנו המילרים | אידי פיצג'רלד |  |
| 2013 | בגסות | ג'ני ווידג'ן |  |
| 2013 | Dark Around the Stars | ג'ודית' |  |
| 2013 | חייו הסודיים של וולטר מיטי | אודסה מיטי |  |
| 2014 | מצחיקה שכזאת (אנ') | דלתה סימונז |  |
| 2014 | מכאן אני ממשיך | אנני אלטמן |  |
| 2015 | מלך הכיתה | סטייסי |  |
| 2015 | בחזרה למחר | אורסולה גרנסבק |  |
| 2015 | Len and Company | איזבל |  |
| 2015 | הביקור | לורטה ג'יימיסון |  |
| 2015 | משפחת פאנג (אנ') | קמיל פאנג |  |
| 2016 | קפטן פנטסטיק | הארפר |  |
| 2016 | המהפך | בקה |  |
| 2016 | אמהות רעות | קרלה דאנקלר |  |
| 2017 | אמהות רעות 2: לשרוד את החג | קרלה דאנקלר |  |
| 2017 | פרח | לורי ונדרוס |  |
| 2018 | חיים פרטיים | רייצ'ל |  |
| 2018 | מפלצת של מלון 3: יוצאים לחופשה | קפטן אריקה ואן הלסינג | דיבוב |
| 2018 | ספיידרמן: ממד העכביש |  |  |
| 2022 | מפלצת של מלון: הפוך על הפוך | קפטן אריקה ואן הלסינג | דיבוב |
| 2022 | רצח כתוב היטב: תעלומה יוונית | קלייר דבלה |  |
| TBA | The Studio |  |  |
פילמוגרפיה > טלוויזיה

| שנה | תוכנית | תפקיד | פרקים |
| --- | --- | --- | --- |
| 2007-2001 | ג'ורדן | לילי לבאוסקי | תפקיד ראשי (6 עונות); 104 פרקים |
| 2006 | Four Kings | שרון | 2 פרקים |
| 2010 | מצויד | קלייר | 3 פרקים |
| 2011 | Funny or Die Presents | ציידת | 2 פרקים |
| 2011 | Traffic Light (רמזור) | קייט | 2 פרקים |
| 2011 | Mad Love | לינדה קליי | פרק: "Friends" |
| 2011 | Free Agents | הלן | 8 פרקים |
| 2015-2012 | מחלקת גנים ונוף | ג'ניפר בארקלי | 11 פרקים |
| 2012 | בנות | קתרין לוויט | 4 פרקים |
| 2012 | חדר החדשות | קארי | פרק: "I'll Try to Fix You" |
| 2012 | ילדי בית החולים | מורת למאז | פרק: "Childrens Lawspital" |
| 2012 | רובוט צ'יקן | גברת מרקז/ נערת טי-שירט 1# | דיבוב; פרק: "Hemlock, Gin and Juice" |
| 2015-2013 | המופע של קרול | אמא של מייקי | 5 פרקים |
| 2013 | NTSF:SD:SUV:: | מארג' | פרק: "TGI Murder" |
| 2013 | The Greatest Event in Television History | גרטה שטראוס/ שרה ראש | 2 פרקים |
| 2014 | ההמבורגרים של בוב | ג'סיקה | דיבוב; פרק: "Slumber Party" |
| 2014 | Chozen | טרייסי | תפקיד ראשי; 10 פרקים |
| 2014 | אבא אמריקאי | לולי | דיבוב; פרק: "Honey, I'm Homeland" |
| 2014 - הווה | טרנספרנט | הרבה רקל פיין | 14 פרקים |
| 2015 | רגעים קטנים של אושר | לי פיין | תפקיד ראשי; 10 פרקים |
| 2016 | ברוקלין תשע-תשע | אלינור הורסטוויל | פרק: "Hostage Situation" |
| 2016 | איש משפחה | גרטשן | דיבוב; פרק: "Take a Letter" |
| 2016 - 2017 | אני אוהבת את דיק | כריס | תפקיד ראשי; 8 פרקים |
| 2018 | שושלת רומנוב (אנ') | אנקה גארנר | פרק: "End of the Line" |
| 2019 | גברת פלטשר | איב פלטשר | מיני-סדרה |
| 2020 | שומר אחי | אלה קונסטנטין | מיני-סדרה |
| 2020 | סנטרל פארק | פייג' האנטר | דיבוב; 39 פרקים |
| 2021 | וונדה-ויז'ן | אגנס / אגתה הארקנס | מיני-סדרה |
| 2021 | הפסיכיאטר מהדלת ליד | פיליס שפירו | מיני סדרה |
| 2023 | דברים קטנים יפים | קלייר פירס | מיני-סדרה  מועמדת פרס גילדת שחקני המסך להופעה הטובה ביותר של שחקנית בסרט טלוויזיה או במיני סדרה (2024) |
| 2024 | אגתה לאורך כל הדרך | אגתה הארקנס | תפקיד ראשי; 9 פרקים  מועמדת פרס גלובוס הזהב לשחקנית הטובה ביותר בסדרת קומדיה או סדרה מוזיקלית (2025) |
הערות שוליים

↑  'From the Cleveland Play House to Hollywood: Kathryn Hahn talks about her career and latest film, 'This Is Where I Leave You
↑  Gotham Independent Film Awards 2013 Nominations
↑  Kathryn Hahn Will Be Celebrating the Release of The Visit With Fried Turkey Legs
↑  Kathryn Hahn Moves From Antic Gal Pal to ‘Happyish’ Woman
↑  Kathryn Hahn Joins Will Ferrell & Paul Rudd In Apple’s ‘The Shrink Next Door’, Deadline, ‏9 בנובמבר 2020
↑  Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית)
↑  Matthew Barnard, NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09 (באנגלית אמריקאית)
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  NLI: 987007425232305171  PLWABN: 9811717352705606  BIBSYS: 11071203  BNE: XX5568190  BnF: cb15093106s (data)  GND: 107282888X  ISNI: 0000 0001 1458 4340  LCCN: no2004042274  MusicBrainz: 2ca7ba94-5b9f-4c64-afc4-0f964f5dfd86  NKC: xx0070841  NTA: 382724216  SUDOC: 227771788  VIAF: 164434801   WorldCat (עם VIAF): 164434801 
קת'רין האן משמאל לאדם סנדלר ומאלין אקרמן, בטקס הענקת כוכב לג'ניפר אניסטון בשדרת הכוכבים של הוליווד, 2012.
האן בפרמיירה לסרט "מכאן אני ממשיך", פסטיבל טורונטו 2014
שונייטא

שׁוּנְיַיטָא (מסנסקריט: Śūnyatā; בפאלי: Suññatā, שׁוּנְּיַיטָא) הוא מונח בודהיסטי המתורגם כ"ריקות" (להבדיל מ"ריקנות") ומהווה היבט בתחומים של הביקורת המטפיזית, תורת ההכרה והפנומנולוגיה הבודהיסטית. משמעות השׁוּנְיַיטָא היא שכל דבר שמישהו פוגש בחייו, הוא ריק מקביעות ומהות-עצמית (Svabhava). כל הדברים קשורים-זה בזה, לעולם לא יכולים להתקיים מכוחם הם, או עצמאיים; לשום דבר אין מציאות עצמאית. אולם שׁוּנְיַיטָא לעולם לא רומזת לכיוון של ניהיליזם, שאותו מחשיב מכלול ההשקפות הבודהיסטי כאשליה, כפי שהוא רואה בחומרנות אשליה.
ראווסון טוען כי:
דימוי רב עוצמה אחד עבור הריקות, שנעשה בו שימוש תכוף באמנות הטיבטית, הוא השמים. כפי שהשמים הם הריקנות המציעה עננים אל תוך התפישה שלנו, כך הריקות היא ה'חלל' שבו אובייקטים מופיעים בפנינו בתגובה להקשרויות ולכמיהות שלנו.
בסוטות המהאיאנה טאטהאגַטַגרבהה (Tathāgatagarbha), לעומת זאת, נאמר שרק דברים ומצבים משתנים ובני חלוף (התחום של סמסרה) הם ריקים במובן השלילי – אבל לא הבודהה או נירוואנה, שהם מצבים אמיתיים, נצחיים ומלאים במעלות טובות מתמשכות באופן בלתי נתפס.
המקור וההתפתחות של שונייטא

רעיון השׁוּנְיַיטָא צמח מתוך מכלול ההשקפות הבודהיסטיות על אודות אנאטא (חוסר הקיום של העצמי) ומהפראטיטיה-סמוטפאדה (התהוות-מותנית). חלק מה הקאנון הפאלי מספר כי הנזיר אנאנדה, מלווה של הבודהה שאל: ”נאמר כי העולם הוא ריק, העולם הוא ריק, אדון. באיזה מובן נאמר שהעולם הוא ריק?” ענה בודהה: ”בכל הנוגע לזה שהוא ריק מ'עצמי' או כל דבר המשתייך ל'עצמי': כך נאמר, אנאנדה, כי העולם הוא ריק.”
שׁוּנְיַיטָא היא רעיון מרכזי בסוטרת הלב, שמזמרים לעיתים תכופות בודהיסטים מזרם המהאיאנה.
איך ניתן להגיע לשונייטא?

פרק זה טעון שכתוב. אנא תרמו לוויקיפדיה .  הסיבה היא לא אנציקלופדי.
שונייטא- ריקות, הוא מושג המתאר מצב תודעתי אליו ניתן להגיע לרוב דרך תרגול. הריקות הוא עיקרון המופיע בצורות שונות בדת הבודהיסטית. בספרה "בודהיזם- מבוא לדת ולפילוסופיה של הבודהיזם" מסבירה לידיה ארן כי הבודהיזם מתבסס על הנחת שתי אמיתות- המציאות שאנו חווים אותה ומציאות עליונה, אמיתית, שלא ניתן לתארה. את המציאות הזו אין אנו חווים כיוון שדרכי ההכרה שלנו מוגבלות. עיקרון הריקות, יחד עם עקרונות בודהיסטיים נוספים, מצביע על הימצאותה של אותה מציאות עליונה. אלו שזכו בהארה הגיעו לאמת זו לאחר התנסות ישירה.
דרך טכניקות התבוננות פנימית הידועות כמדיטציה או יוגה, יכול המודט לכוון לחוויה ישירה של המציאות העליונה ששונה מהחוויה השכלתנית או החושית הנורמטיבית. כך ניתן "להטמיע" עיקרון בודהיסטי כמו עיקרון הריקות. המדיטציה מתבצעת תחת הדרכה ושמירה על כללים של התנהגות מוסרית, המאפשרים סביבה נוחה להתבוננות הפנימית.
"מדיטציה היא התרופה הנכונה לתודעה הלא ממושמעת שלא ניתנת לשליטה" אומר לאמה ישה, בספרו "The Peaceful Stillness of the Silent Mind". על פי ישה, המדיטציה היא הכלי להבנת הידע. במדיטציה, המודט עורך חקירה חודרנית לתוך תודעתו כדי להבין את תופעת הקיום הפנימי. לדוגמה, כדי לשמור על בית נקי, אדם צריך משמעת מסוימת בפעולותיו. בדומה לבית, התודעה אינה מאורגנת, על כן צריך רמה מסוימת של הבנה ומשמעת כדי לסדרה. במדיטציה על עיקרון הריקות, למשל, יתרגל המודט חיפוש של ה"אני". האם ה"אני" נמצא בגוף? האם הוא שוכן רק בתודעה? וכן הלאה. כאשר לא ניתן למצוא את ה"אני" או לעמוד על טיבו האמיתי, יכולה להתרחש חוויה פנימית של ריקות.
לאמה ישה מפרט על שני סוגי מדיטציות עיקריים, מדיטציה אנליטית להתבוננות פסיכולוגית פנימית, ומדיטציה לבניית יכולת ריכוז ממוקדת. דרך פיתוח יכולות ההתרכזות הממוקדת, אדם יכול להתבונן באופן אנליטי בעיקרון בודהיסטי כמו הריקות, ולנסות להבינו. ללא פיתוח יכולת ריכוז גבוהה קשה להתרכז בריקות ומשמעותה לאורך זמן. לכן רק עם תרגול ריכוז ניתן לבצע מדיטציה אנליטית סביב העיקרון, וכך לנסות להטמיע אותו בתודעה.
לקריאה נוספת

Rawson, Philip (1991). Sacred Tibet. London, Thames and Hudson. ISBN 050081032X
הערות שוליים

↑  לידיה ארן, בודהיזם : מבוא לדת ולפילוסופיה של הבודהיזם, דביר, 1993
↑  Lama Yeshe, The Peaceful Stillness of the Silent Mind, Lama Yeshe Wisdom Archive, 2004
| --- | --- |
בקרת זהויות :  NLI: 987007548598205171  GND: 4197401-3  LCCN: sh85130568  NKC: ph767685 
ערך זה הוא קצרמרבנושא דת. אתם מוזמנים לתרום לוויקיפדיה ו.
ריבוי משימות (קשב)

ריבוי משימות היא היכולת של אדם לבצע ולטפל ביותר ממשימה אחת בו-זמנית או לעבור ממשימה אחת למשימה שנייה הלוך ושוב או ביצוע מספר משימות בקצב רציף. המונח נגזר לראשונה מתחום המחשבים, ונועד לתאר מחשב עם מעבד בודד שמבצע ריבוי משימות. מסתבר שכך גם המוח האנושי. ריבוי משימות הפך לחלק משגרת חייו של האדם המודרני, לדוגמה: הקשבה לראיון ברדיו ובה בעת הקלדת דואר אלקטרוני. יש הסבורים כי ריבוי משימות יכול לגרום לבזבוז זמן וליותר טעויות עקב חוסר ריכוז, החלפת הקשר ופחות תשומת לב.
אטימולוגיה

מקורו של המונח "ריבוי משימות" מתעשיית המחשבים, והוא בא לתאר את האפשרות לעשות שימוש ביכולת של מעבד בודד כדי לבצע מספר משימות בו זמנית, לכאורה. המעבד מבצע בכל פעם משימה אחת, אולם הוא יכול לעבור בין משימות שונות בקצב מהיר ולתת את מראית העין של ביצוען במקביל.
חלוקת קשב תמידית

הדרך בה אנו מתמודדים עם העובדה שכמות המשימות המוטלת עלינו הולכת וגדלה יחד עם העובדה שאנו מנסים לעשות יותר ויותר באמצעות הרחבת היכולת שלנו לשים לב לדברים שמסביבנו. לינדה סטון, חלוצת מולטימדיה, בעברה בכירה בחברות מיקרוסופט ואפל, הנציחה את הביטוי באומרה כי תשומת לב מתמשכת חלקית מוגדרת כריבוי משימות כאשר אנו לא מתבוננים לעומקם של דברים. זוהי דרך ההתמודדות שלנו עם עומס הגירויים אותם אנו חווים.
ניקולאס קאר היטיב לתאר זאת בספרו "הרדודים: מה האינטרנט מעולל למוחנו" באומרו "פעם הייתי צוללן בתוך ים של מילים. היום אני מזפזפ מעל פני השטח כמו רוכב על אופנוע ים".
התפתחותה המהירה של הטכנולוגיה מעודדת ריבוי משימות, זוהי דרך לקבלת מידע מכמה מקורות במקביל. הטכנולוגיה נתפסת לעיתים כפתרון לבעיית עומס המידע. דוגמה לכך הוא מקום העבודה, אנשים מסוימים עובדים במקביל עם 15-20 דפי אינטרנט שונים. לכאורה היינו מצפים כי עבודה עם דפי אינטרנט רבים תשפר את יכולות העבודה שלנו יחד עם זאת נמצא כי ככל שיש יותר אתרים שאנו מעוניינים לבדוק בו זמנית, הזמן שלוקח לעבור בין הדפים, חלוקת הקשב שלנו וההתמקדות ביניהם מביאה לתוצאה ההפוכה[דרוש מקור].
הניסיון להכיל את כל המידע באמצעות עשיית דברים רבים ככל האפשר עלולה לעיתים להקשות על השגת המטרה. על פי מחקר שנערך ב-1999 על ידי Kaiser Family Foundation רק כ-16 אחוז מהזמן נוצל לשימוש באמצעי המדיה השונים כמו אינטרנט, טלוויזיה, משחקי וידאו, דואר אלקטרוני ועוד. ב-2005 הזמן המנוצל לשימוש על ידי אמצעי המדיה השונים עלה ל-26 אחוזים[דרוש מקור: יש כאן רק נתונים משנת 2005. מה לגבי הנתונים משנת 1999?]. העלייה בשימוש הביאה לירידה בהתמקדות בכל אמצעי תקשורת בפני עצמו.
דוגמה שכיחה לחלוקת קשב במהלך פעולה רב משימתית היא השימוש בטלפון סלולרי תוך כדי נהיגה. אותו אזור במוח אחראי על ההתמקדות בשיחת הטלפון וההתמקדות בנסיעה. כתוצאה מכך במקום להתמקד בדרך ובנעשה סביבם הנהגים מתמקדים יותר בשיחת הטלפון.
השלכות חברתיות

ריבוי משימות הפך להיות חלק אינטגרלי ובלתי נפרד מחיי היום יום של האדם. לדוגמה, בשעה בה אדם עורך אימון גופני הוא מאזין למוזיקה, דבר המוביל לכך שהמעורבות החברתית פיזית שלו נפגעת. בני נוער מנהלים שיחה עם חבר ובו בזמן שולחים מסרונים ומאזינים למוזיקה: מחד, מתבטאת בכך יכולת טובה לתשומת לב למספר משימות, ומאידך - התמקדות בכמה דברים בו בזמן עלולה להוביל לפגיעה רגשית בחבר. מאפייניהם הפיזיולוגיים של בני האדם לא נועדו לאפשר להם להתמקד בשתי פעולות גם יחד, ריבוי משימות הוא תובעני ודורש משאבים פיזיים ולכן התמקדות בפעולה מסוימת תמיד תבוא על חשבון תשומת לב והתמקדות באחרת[דרוש מקור].
שפת גוף ואינטונציה הם חלק חשוב בהפנמה והבנת דברים במהלך שיחה. אדם שאינו ממוקד בשיחה, מאבד חלק ניכר מדברי חברו וכוונותיו. איבוד קשר עין והתמקדות בפעולות אחרות במהלך שיחה, עלולים להוביל לכך שהחבר לשיחה ירגיש כי אינו רצוי ואף מפריע.
ראו גם

קשב
הפרעת קשב, ריכוז והיפראקטיביות
Backchannel
Psychological refractory period
פרדוקס הבחירה
הערות שוליים

↑  http://psychology.about.com/od/cognitivepsychology/a/costs-of-multitasking.htm The Cognitive Costs of Multitasking
↑  You say Multitasking like it's a good thing by Charles J. Abate, March/April 2009 issue of NEAtoday
↑  "Is multi-tasking a myth?". BBC News. 20 באוגוסט 2010. {{cite news}}:  (עזרה)
↑  Hallowell, Edward M., . Crazy Busy: Overstretched, Overbooked, and About to Snap! Strategies for Handling Your Fast-Paced Life. ., Ballantine Books., 2007, ISBN [[מיוחד:משאבי ספרות חיצוניים/ISBN 0-345-48244-1|ISBN 0-345-48244-1]]
↑  Mayer, R. E., & Moreno, R. (2003). Nine ways to reduce cognitive load in multimedia learning. Educational Psychologist, 38(1), 43-52.
↑  Jason M. Watson & David L. Strayer, Supertaskers: Profiles in extraordinary multitasking ability, springer.com
↑  Jason M. Watson, Nathan Medeiros-Ward, David L. Strayer, Gender Invariance in Multitasking: A Comment on Mäntylä (2013), sagepub.com, ‏2013
↑  Timo Mantyla, Why men (yes, men) are better multitaskers, https://www.psychologicalscience.org/news/were-only-human/73955.html#.UIgiv2-HLKM, Stockholm University, ‏2012
↑  Miller GA, The Magical Number Seven, Plus or Minus Two: Some Limits on Our Capacity for Processing Information, Psychological Review 1956;101:343-352
↑  Everything Bad is Good for You: How Today's Popular Culture Is Actually Making Us Smarter by Steven Berlin Johnson, p.61
↑  http://www.continuouspartialattention.com Continuous Partial Attention
↑  שיזף רפאלי, ‏האדם הרב משימתי, אודיסאה 10, 2011
↑  Foehr, Ulla (דצמ' 2006). "MEDIA MULTITASKING AMONG AMERICAN YOUTH" (PDF). The Henry J. Kaiser Family Foundation. Kaiser Family Foundation. נבדק ב-2010-08-03. {{cite journal}}:  (עזרה)
| --- | --- |
בקרת זהויות :  NLI: 987007554491405171  NKC: ph917180
קתקסיס

קָתֶקְסִיס או הֶטְעֵן (באנגלית: Cathexis), הוא מונח בפסיכואנליזה, המתאר מצב או תהליך של הפניית האנרגיה הנפשית והרגשית של האדם לפעילות מסוימת או לאובייקט מסוים. בתהליך זה האדם "מטעין" את האובייקט באנרגיה ליבידינלית ומבטא השקעה נפשית רבה של העצמי שלו באובייקט זה. כמו כן משמש המונח קתקסיס כשם לאנרגיה נפשית זו.
הרעיון של קתקסיס הוא תאורטי בלבד ואין לו מקבילות נוירולוגיות פיזיות. באופן כללי, למרות שהתאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע.